Baloldali.hu | Népszava.hu: Brüsszelben besokalltak
Népszava.hu: Brüsszelben besokalltak
2013-03-24 22:00
Létezik egy magyarra csak nehezen lefordítható német kifejezés, a Chefsache. Szó szerint "főnökügyet" jelent, vagyis olyan fontos problémát, mellyel csak a legfőbb vezető foglalkozhat. Nos, ilyen üggyé vált Brüsszelben a magyar Alaptörvény negyedik módosítása és általában a magyarországi helyzet. Amely fölött ezen túl maga José Manuel Barroso, az Európai Bizottság elnöke diszponál.
Ugyancsak friss fejlemény Guy Verhofstadtnak, az Európai Parlament liberális frakcióvezetőjének azon írása, mely szerint itt az ideje annak, hogy felfüggesszék az Orbán kormány uniós szavazati jogát. Ok gyanánt az európai politikus is említette az Alaptörvény negyedik módosítását, de csak mint "utolsó cseppet a pohárban". Irásában szó van az európai demokratikus értékek és a jogállamiság számtalan magyarországi sérelméről, majd mindennek betetőződéseként "egy antiszemita újságíró és egy szélsőjobboldali zenész" állami kitüntetéséről. "Ami sok, az sok" - fakadt ki végül Verhofstadt.
A belga nemzetiségű politikus korábban is ismert volt szókimondásáról - odahaza is volt baja belőle elég - ám senki sem vet sem hazugságokat, sem túlzásokat a szemére. A helyzet az, hogy Orbán Viktor Magyarországa egyre nagyobb problémát jelent Brüsszel számára. Az Európai Unió korábban ahhoz volt szokva, hogy a demokráciát csak más földrészeken, vagy legalábbis határain túl - mint például Fehéroroszországban rúgják fel, és csak ilyen esetekben kell a szavát felemelnie. De mit tegyen, ha a jogállamiságot saját, szavazati joggal rendelkező, a döntésekbe belefolyó tagállamában fenyegetik?
A teljes írás a népszava.hu-n olvasható.